《金买长门赋》
宋代·林希逸

谁买长门赋，闺愁不自禁。寸肠抒万恨，一字直千金。

菲薄聊为寿，凄凉要写心。珠帘春寂寂，玉户夜沉沉。

语妙钱何惜，宫閒恨转深。文君因自笑，我有白头吟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。